喜迁莺
作者：柯丹邱《荆钗记》
朝代：元

paragraphs: (生上)从别家乡，期逼春闱，催赴科场。
鹏程展翅，蟾宫折桂，幸喜名标金榜。
旅邸忆念，孤鸾幽室，萱花高堂，鱼雁杳，信音稀，使人日夜思想。
人在东瓯，身淹上苑，望中山色空迷眼。
终朝旅思叹萧条，高堂亲鬓愁衰短。
秦岭云横，蓝关雪漫，潮阳未到魂先断。
春归花落久栖迟，愁深那觉时光换。